REKOMENDACIJOS UGDYMO ĮSTAIGOMS IŠ UŽSIENIO GRĮŽUSIŲ LIETUVOS RESPUBLIKOS PILIEČIŲ IR ATVYKUSIŲ UŽSIENIEČIŲ ŠVIETIMUI IR INTEGRACIJAI
1. Nuosekliojo mokymosi pagal bendrojo ugdymo programas tvarka.
2. Užsieniečių ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje, vaikų ir suaugusiųjų ugdymo išlyginamosiose klasėse ir išlyginamosiose mobiliosiose grupėse tvarkos aprašu.
3. Lietuvos Respublikos piliečių ir užsieniečių, atvykusių ar grįžusių gyventi į Lietuvą, vaikų ugdymo organizavimas Lietuvos bendrojo lavinimo mokyklose.
4. Lietuvos Respublikos švietimo, mokslo ir sporto ministro 2019 m. rugpjūčio 30 d. įsakymas Nr. SR-
3534 „Dėl sugrįžtančių į Lietuvą asmenų švietimo ir integracijos“.
5. 2021 – 2022 ir 2022 – 2023 mokslo metų pradinio, pagrindinio ir vidurinio ugdymo
programų bendrieji ugdymo planai.
6. Mokinių priėmimo į Palangos miesto savivaldybės bendrojo ugdymo mokyklas tvarkos aprašu.
7. Vaikų priėmimo į Palangos miesto savivaldybės ikimokyklinio ir priešmokyklinio ugdymo programas vykdančias mokyklas tvarkos aprašu.
8. Švietimo, mokslo ir sporto ministerijos parengtomis rekomendacijomis „Dėl sugrįžtančių į Lietuvą asmenų švietimo ir integracijos“.
9. Mokyklos grįžusių/ atvykusių mokinių ugdymo organizavimo tvarkos aprašu.
10. Mokyklos direktoriaus įsakymu dėl darbo su grįžusiais / atvykusiais vaikais.


Priimant iš užsienio grįžusį/ atvykusį mokinį, vadovaujamasi














· Mokinys, baigęs užsienio valstybės, tarptautinės organizacijos pradinio ugdymo programos dalį, priimamas mokytis pagal pradinio ugdymo programą, vadovaujantis Nuosekliojo mokymosi pagal bendrojo ugdymo programas tvarkos aprašu.
· Jei mokinys atvyksta mokytis pasibaigus ugdymo procesui, priimamas mokytis į aukštesnę klasę, nei mokėsi užsienio šalies mokykloje, jei atvyksta mokytis mokslo metų eigoje – tęsia mokslus analogiškoje klasėje, atsižvelgus į mokinio amžių. 
· Per mokslo metus atvykusių mokinių ir norinčių mokytis pagal pradinio ar pagrindinio ugdymo programas, tėvai (globėjai, rūpintojai) Švietimo skyriui pateikia prašymą, vaiko asmens dokumento kopiją, mokinio pasiekimų įteisinimo dokumento ankstesnėje mokykloje kopiją. Asmenys, norintys mokytis Šventosios pagrindinėje mokykloje, dokumentus teikia tiesiogiai šios mokyklos direktoriui.
· Mokyklos Vaiko gerovės komisija pagal turimą informaciją: pateiktus asmens patirtį ir pasiekimus įrodančius dokumentus, atsižvelgdama į mokinio amžių, pokalbius su mokiniu ir jo tėvais (globėjais, rūpintojais), priima mokinį mokytis į klasę, kurioje mokosi jo bendraamžiai. 
· Jei iš pateiktų asmens mokymosi pasiekimus įteisinančių dokumentų, pokalbių ir kitų duomenų paaiškėja, kad asmens pasiekimai aukštesni arba žemesni nei numatyti ugdymo programoje, pagal kurią mokosi jo bendraamžiai, asmuo turi teisę mokytis aukštesnėje klasėje (arba klase žemiau). Vaiko gerovės komisijos pirmininkas sprendimą derina su tėvais (globėjais, rūpintojais). 
· Vaiko tėvams (globėjams, rūpintojams) pritariant, sugrįžusysis priimamas mokytis kartu su bendraamžiais. Sugrįžusiojo asmens mokymosi pasiekimai ir juos liudijantys dokumentai vertinami, siekiant tikslingiau sudaryti individualaus ugdymo planą, įvertinti švietimo pagalbos teikimo poreikius, bet ne dėl sprendimo priimti į žemesnę klasę.


Grįžusių/ atvykusių mokinių priėmimas į mokyklą















· Paruošti individualaus pokalbio su mokiniu ir jo tėvais (globėjais, rūpintojais) planą.
· Su šeima aptarti tėvų (globėjų, rūpintojų) bei mokinio lūkesčius, supažindinti su mokyklos galimybėmis.
· Susitikimo metu surinkti kuo daugiau informacijos apie mokinį: kokia mokymosi užsienyje patirtis, kada išvyko iš Lietuvos, ar Lietuvoje lankė bendrojo ugdymo įstaigą, jei taip, kiek klasių baigė, kokie pasiekimai, ar mokinys mokėsi nuotoliniu būdu, ar lankė lituanistinę mokyklą ir pan. Aptarti mokinio asmenines ir stipriąsias savybes, sveikatos ypatumus ir pan.
· Parengti atvykusio mokinio integracijos į mokyklos bendruomenę planą per 1–2 savaites nuo atvykimo į mokyklą. Numatomas ne trumpesnis kaip 6 mėnesių adaptacijos periodas, kuris pagal poreikį gali būti tęsiamas. Išanalizuoti, kokie galimi programų skirtumai, mokinio lietuvių kalbos mokėjimo lygis, susipažinti su mokinio akademiniais pasiekimais. Numatyti, kokia pagalba būtina sėkmingai mokinio integracijai. 
· Adaptacijos periodo pradžioje rekomenduojama kartą per savaitę organizuoti pokalbius su mokiniu ir jo tėvais (globėjais, rūpintojais), kurių metu aptariamos sėkmės ir nesėkmės, susitariama, kuo gali padėti tėvai, kuo mokykla ir pan.
· Jei mokinys nepajėgus pasiekti patenkinamą lietuvių kalbos mokėjimo lygį, skiriamos dvi konsultacijų valandos per savaitę.
· Jei yra galimybė, mokiniui rekomenduojama lankyti pailgintos dienos grupę, kurioje jis galėtų bendrauti su bendraamžiais, tobulintų lietuvių kalbos įgūdžius, gautų reikiamą pagalbą atlikdamas namų darbus.
· Pasibaigus adaptacijos laikotarpiui toliau stebėti mokinio pasiekimus bei individualią pažangą, jei prireikia, atnaujinti švietimo pagalbos teikimą, nuolat bendrauti ir bendradarbiauti su mokinio tėvais.




Pažinimas ir adaptacija










· Parengti mokinių, grįžusių ar atvykusių iš užsienio, priėmimo ir ugdymo organizavimo tvarkos aprašą. Aprašo pavyzdys pateiktas 1 priede.
· Parengti individualaus ugdymo planą. Plano pavyzdys pateiktas 2 priede.
· Mokytojas, kasdien ruošdamasis pamokai, aktualizuoja mokymo medžiagą, parenka tinkamus metodus, numato individualų ir (ar) mokymą(si) grupėmis, namų darbų apimtį, jų tikslingumą. Apmąsto, ar visos sąvokos (žodžiai) iš kitos šalies atvykusiam mokiniui bus suprantami.
· Mokytojas pamokos temą išaiškina suprantamai, motyvuoja mokinį aktyviai dalyvauti pamokoje, savarankiškai atlikti užduotį, įsivertinti mokymąsi, įvardyti mokymosi sunkumus ir problemas, moko bendradarbiauti su draugais, jausti atsakomybę už savo mokymąsi.
· Vertinimo būdai, tinkamumas ir dažnumas aptariami su mokyklos Vaiko gerovės komisija ir vaiko tėvais (globėjais, rūpintojais). 
· Mokytojas išaiškina mokyklos tvarką, darbo susitarimus klasėje ir už jos ribų. Aiškinamasi, ar susitarimai artimi mokinio buvusios mokyklos kultūrai. Jeigu pastebimi kultūrų skirtumai, aptariama, kaip reikės mokytis ir įprasti prie kitokios tvarkos.
· Vaikas, pagal polinkius, norus ir galimybes palaipsniui įtraukiamas į mokyklos gyvenimą, neformalųjį ugdymą, projektinę veiklą. Sudaroma galimybė supažindinti klasės draugus su tos šalies kultūra, iš kurios jis atvyko.





Ugdymo ir ugdymosi organizavimas














Mokyklos administracija: 
· pasirūpina, kad mokyklos interneto svetainėje būtų pateikta pagrindinė informacija ne tik lietuvių kalba apie iš užsienio grįžusių ar atvykusių mokinių priėmimą bei ugdymo galimybes;
· parengia skrajutę ar atmintinę, kurioje pateikiama informacija apie mokyklą, iš užsienio grįžusių ar atvykusių mokinių integraciją, atsakingų asmenų kontaktus ir kt.;
· jei mokinio kalbiniai įgūdžiai bei turima patirtis nepakankama, ir mokykla negali suteikti visavertės pagalbos, administracija kreipiasi į savivaldybės atstovus ir pasidomi, kurioje ugdymo įstaigoje vaikas galėtų gauti tikslingesnę pagalbą; 
· turėtų numatyti asmenį, atsakingą už iš užsienio grįžusių ar atvykusių mokinių sėkmingą integraciją mokykloje. Rekomenduojama, kad tai būtų direktoriaus pavaduotojas ugdymui;
· mokinių registre registruojant grįžusius ar atvykusius iš užsienio asmenis pažymima visa informacija susijusi su ankstesniu ugdymu, neformaliuoju švietimu, mokinių savanorių pagalba atvykusiam asmeniui, ilgalaikės (trumpalaikės) konsultacijos su dalykų mokytojais ugdymo programų skirtumams mažinti, papildomas, individualus lietuvių kalbos mokymas, išlyginamosios grupės, mokytojo padėjėjo paslaugos, individualaus ugdymo planai, teikiama psichologinė, specialioji, specialioji pedagoginė ir socialinė pedagoginė pagalba.
Vaiko gerovės komisija:
· jei mokiniui tikslinga pritaikyti ikimokyklinio ugdymo priešmokyklinio ugdymo bendrąją programą ar bendrojo ugdymo bendrąsias programas, taip pat skirti specialųjį ugdymą, mokyklos Vaiko gerovės komisija kreipiasi į Palangos švietimo pagalbos tarnybą;
· specialistai, atlikę įvertinimo procedūras, rezultatus aptaria su tėvais (globėjais, rūpintojais) ir ugdančiu mokytoju, jei prireikia, skiria specialųjį ugdymąsi ir (ar) švietimo pagalbą;
· vadovaujantis mokinio specialiųjų ugdymosi poreikių įvertinimo rekomendacijomis, nustatoma mokinio teisė gauti specialųjį ugdymąsi ir (ar) švietimo pagalbą;
· konsultuoja mokinį ugdantį mokytoją dėl individualaus ugdymo plano sudarymo ir, jei mokinio mokymosi pasiekimai ženkliai žemesni nei amžiaus tarpsniui būdingi patenkinamo lygio požymiai, mokytojas kreipiasi į mokyklos Vaiko gerovės komisiją, kad būtų įvertintos mokymosi sunkumų priežastys bei skirta reikiama švietimo pagalba.
Socialinis pedagogas: dalyvauja rengiant individualaus mokymosi planą, stebi atvykusio mokinio adaptaciją, padeda jam sklandžiai įsitraukti į mokyklos bendruomenės gyvenimą, mokytis ir ugdytis, prireikus pasitelkia mokinius savanorius,  bendradarbiauja su mokinio tėvais (globėjais, rūpintojais), siūlo neformaliojo vaikų švietimo veiklas, konsultuoja dėl jų pasirinkimo. 
Psichologas:  konsultuoja atvykusį mokinį bei jo tėvus (globėjus, rūpintojus), teikia konsultacijas mokiniui.
Visuomenės sveikatos priežiūros specialistas: padeda įvertinti mokinio sveikatos ypatumus, konsultuoja mokytojus sveikatos stiprinimo klausimais, vykdo prevencines programas.
Logopedas: įvertina atvykusio mokinio kalbos raidos ypatumus, kalbos, kalbėjimo ir kitus komunikacijos gebėjimus. Jei reikia, siūlo skirti logopedo pagalbą mokiniui, turinčiam kalbos, kalbėjimo ir kitų komunikacijos sutrikimų, teisės aktų nustatyta tvarka.
Specialusis pedagogas:
· teikia specialiąją pedagoginę pagalbą mokiniams, turintiems mokymosi sunkumų, sutrikimų bei negalių (teikia tik rekomendavus pedagoginei psichologinei tarnybai);
· dalyvauja rengiant individualaus ugdymo planą;












Ugdymo dalyvių ir švietimo pagalbos specialistų funkcijos













	










· konsultuoja mokytojus dėl ugdymo programos pritaikymo, tinkamų mokymo(si) būdų bei priemonių parinkimo;
· padeda sudaryti kuo palankesnes ugdymosi sąlygas iš užsienio grįžusiems ar atvykusiems mokiniams, kuria saugią ir draugišką aplinką.
Mokytojo padėjėjas:
· jei reikia, mokiniui nustačius tam tikrą negalią ar savireguliacijos sutrikimus, skiriama mokytojo padėjėjo pagalba, numatomas pagalbos intensyvumas;
· padeda mokiniui orientuotis ir judėti aplinkoje, susijusioje su ugdymu(si), ugdomosios veiklos (mokykloje ir už jos ribų), pamokų, pertraukų, popamokinės veiklos, papildomo ugdymo, renginių ir išvykų metu;
· padeda mokytojui parengti ir (ar) pritaikyti mokiniui (mokinių grupei) reikalingą mokomąją medžiagą.
Klasės vadovas:
· dalyvauja rengiant individualaus ugdymo planą;
· klasės vadovas arba pradinių klasių mokytojas parengia klasės mokinius naujo mokinio priėmimui, numato mokinį (-ius), kuris galėtų būti atvykusiojo mentoriumi;
· adaptacijos periodo pradžioje kartą per savaitę rengia pokalbius su mokiniu ir jo tėvais (globėjais, rūpintojais), kurių metu aptariamos sėkmės ir nesėkmės, numatomi nauji tikslai, susitarimai.
Pradinių klasių mokytojas:
· numato ugdymo prioritetus;
· pamokoje mokinio mokymąsi koreguoja nedelsdamas, pritaikydamas tinkamas mokymo(si) užduotis, metodikas ir kt.;
· jei yra būtinybė, pasitelkia švietimo pagalbos specialistų pagalbą ugdymo turiniui planuoti ir koreguoti, atsižvelgia į mokinių mokymosi pagalbos poreikius; 
· parenka ugdymo(si) priemones, kurios nebūtinai turi atitikti tos klasės, kurioje mokosi mokinys, lygį;
· su tėvais (globėjais, rūpintojais) sistemingai aptaria mokinio žinių vertinimą ir adaptaciją, asmeninę pažangą.
Lietuvių kalbos mokytojas:
· įvertina mokinio kalbinius gebėjimus ir kalbos mokėjimo lygį;
· parengia individualaus lietuvių kalbos mokymo planus;
· kartu su mokiniu paruošia dvikalbį raktinių žodžių žodynėlį;
· kartu su tėvais (globėjais, rūpintojais) aptaria kalbos mokymosi modelį;
Dalykų mokytojai:
· susipažįsta su naujai atvykusio mokinio pasiekimų ir pažangos aprašu, įvertina mokinio turimas žinias, galimus programų skirtumus;
· jei mokinys silpnai supranta lietuvių kalbą, rekomenduojama naudoti vizualines priemones, kinestetinį mokymosi metodą, įtraukti mokinį į veiklas grupėmis ar komandomis, kurios skatintų jį bendrauti bei tobulintų kalbinius gebėjimus;
· jei mokymosi programų skirtumai dideli, mokytojai sudaro individualaus ugdymo planus. 




	




Ugdymo dalyvių ir švietimo pagalbos specialistų funkcijos






















Parengta vadovaujantis  Lietuvos nacionalinės švietimo agentūros 2022 m. parengtu grįžusių Lietuvos Respublikos piliečių ar atvykusių užsieniečių ugdymo organizavimo modelių aprašu
2

1 priedas

MOKINIŲ, GRĮŽUSIŲ AR ATVYKUSIŲ IŠ UŽSIENIO, PRIĖMIMO IR UGDYMO ORGANIZAVIMO TVARKOS APRAŠAS 

I SKYRIUS 
BENDROSIOS NUOSTATOS 

1. ......................................................... mokyklos (toliau – mokykla) Mokinių, grįžusių ar atvykusių iš užsienio, priėmimo ir ugdymo organizavimo tvarkos aprašas (toliau – Aprašas) reglamentuoja Lietuvos piliečių ir užsieniečių, atvykusių ar grįžusių gyventi į Lietuvą, vaikų priėmimą į mokyklą bei ugdymą pagal pradinio, pagrindinio, vidurinio ugdymo programą. 
2. Aprašas parengtas vadovaujantis Nuosekliojo mokymosi aprašu (pagal bendrojo ugdymo programos tvarkos aprašą), patvirtintu Lietuvos Respublikos švietimo ir mokslo ministro 2021 m. gruodžio 31 d. įsakymu Nr. V-2323 „Dėl švietimo ir mokslo ministro 2005 m. balandžio 5 d. įsakymo Nr. ISAK-556 „Dėl nuosekliojo mokymosi pagal bendrojo ugdymo programas tvarkos aprašo patvirtinimo“ pakeitimo“, Lietuvos Respublikos švietimo, mokslo ir sporto ministro 2019 m. rugpjūčio 30 d. įsakymu Nr. SR-3534 „Dėl sugrįžtančių į Lietuvą asmenų švietimo ir integracijos“. 

II SKYRIUS 
MOKINIŲ, GRĮŽUSIŲ AR ATVYKUSIŲ IŠ UŽSIENIO, PRIĖMIMAS 

3. Mokinys, baigęs užsienio valstybės, tarptautinės organizacijos pradinio, pagrindinio, vidurinio ugdymo programos dalį, priimamas mokytis pagal pradinio, pagrindinio, vidurinio ugdymo programą, vadovaujantis Nuosekliojo mokymosi aprašu (pagal bendrojo ugdymo programos tvarkos aprašą), patvirtintu Lietuvos Respublikos švietimo ir mokslo ministro 2021 m. gruodžio 31 d. įsakymu Nr. V-2323 „Dėl švietimo ir mokslo ministro 2005 m. balandžio 5 d. įsakymo Nr. ISAK-556 „Dėl nuosekliojo mokymosi pagal bendrojo ugdymo programas tvarkos aprašo patvirtinimo“ pakeitimo“. 
4. Iš užsienio atvykusių ar grįžusių mokinių tėvai (globėjai, rūpintojai) mokyklos direktoriui pateikia: 
4.1. prašymą dėl priėmimo į mokyklą; 
4.2. gimimo liudijimo kopiją; 
4.3. mokinio patirtį ir pasiekimus įrodančius dokumentus.
5. Mokyklos Vaiko gerovės komisija (pagal turimą informaciją), pateiktus asmens patirtį ir pasiekimus įrodančius dokumentus, atsižvelgusi į mokinio amžių, pokalbius su mokiniu ir jo tėvais (globėjais, rūpintojais), priima mokinį mokytis į klasę, kurioje mokosi jo bendraamžiai. 
6. Jei mokinys atvyksta mokytis pasibaigus ugdymo procesui (mokslo metams), priimamas mokytis į aukštesnę klasę, nei mokėsi užsienio šalies mokykloje, jei atvyksta mokytis mokslo metų eigoje – tęsia mokslus analogiškoje klasėje. 
7. Jei iš pateiktų asmens mokymosi pasiekimus įteisinančių dokumentų, pokalbių ir kitų duomenų paaiškėja, kad asmens pasiekimai aukštesni arba žemesni, nei numatyti ugdymo programoje, pagal kurią mokosi jo bendraamžiai, asmuo turi teisę mokytis aukštesnėje klasėje (klase žemiau). 
8. Vaiko gerovės komisijos pirmininkas sprendimą suderina su tėvais (globėjais, rūpintojais). 
9. Priėmimas mokytis įforminamas mokymosi sutartimi. 
10. Mokinys iš karto įregistruojamas Mokinių registre ir mokyklos elektroniniame dienyne. 

III SKYRIUS 
UGDYMO ORGANIZAVIMAS 

11. Mokyklos Vaiko gerovės komisija nusprendžia dėl reikiamos švietimo ar mokymosi pagalbos teikimo:
11.1. jei nustatoma, kad mokiniui reikalinga tikslinė pagalba programų skirtumams likviduoti, sudaromas Individualaus ugdymo planas; 
11.2. mokyklos Vaiko gerovės komisija konsultuoja mokinį ugdantį mokytoją dėl Individualaus ugdymo plano sudarymo; 
11.3. jei, atvykęs mokinys, visai nemoka ar nepakankamai moka lietuvių kalbą, bet pageidauja einamaisiais metais mokytis pagal Bendrąją ugdymo programą, savivaldybėje nesusidarius nemokančių lietuvių kalbos mokinių išlyginamajai klasei ar laikinajai (mobiliajai) grupei, mokykla sudaro sąlygas tobulinti lietuvių kalbos gebėjimus, organizuodama papildomą, individualų lietuvių kalbos mokymą. 
12. Elektroniniame dienyne fiksuojama mokinio daroma pažanga. 
13. Apie mokinio pasiekimus klasės mokytojas atsiskaito mokyklos Vaiko gerovės komisijai, mokytojų tarybai. 
14. Visi duomenys, susiję su mokiniu ir jo asmeniniu gyvenimu, – konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti mokinio teises ir teisėtus interesus. 

IV SKYRIUS 
BAIGIAMOSIOS NUOSTATOS 

16. Šis Aprašas gali būti keičiamas ar papildomas pasikeitus teisės aktams.




2 priedas

__________________________________ MOKYKLOS 

_____ KLASĖS MOKINIO ________________________________________________ 

INDIVIDUALAUS UGDYMO PLANAS 

Planas vykdomas nuo 20__ m. __________________ d. iki 20__ m. _________________ d. 
1. Mokinio gebėjimai (ką vaikas geba atlikti savarankiškai, o ką padedamas). 
____________________________________________________________________________________________________________________________________________________________________ 
2. Vaiko socialinė, kultūrinė, kalbinė patirtis. 
____________________________________________________________________________________________________________________________________________________________________ 
3. Buvusios ugdymo įstaigos, iš kurios mokinys grįžo ar atvyko, ugdymo organizavimo bruožai (pavyzdžiui, dienos laikas praleistas ugdymo įstaigoje (visos dienos mokykla ir pan.), ugdymo proceso integruotumo lygmuo, maitinimo kultūra, pertraukų laiko skirtumai ir t. t.). 
____________________________________________________________________________________________________________________________________________________________________ 
4. Ugdymo tikslai ir uždaviniai. 
____________________________________________________________________________________________________________________________________________________________________
5. Taikomos strategijos, metodai, veiklos atmintinės. 
____________________________________________________________________________________________________________________________________________________________________
6. Ugdymo ir ugdymosi priemonės. 
____________________________________________________________________________________________________________________________________________________________________
7. Švietimo pagalba, intensyvumas, veiklos prioritetai (jeigu tokia pagalba teikiama).
Logopedo pagalba _________________________________________________________________
Specialiojo pedagogo pagalba ________________________________________________________
Socialinio pedagogo pagalba _________________________________________________________
Psichologo pagalba ________________________________________________________________
8. Mokinio pasiekimai mokantis (suvokiant) programos turinį (žinios, gebėjimai, vertybinės nuostatos). 
______________________________________________________________________________________________________________________________________________________________________
(Pildoma pasibaigus numatytam individualaus ugdymo plano terminui)

	Dalykas
	Mokinio veikla
	Pasiekimai

	Lietuvių kalba
	
	+
(pasiekė)
	+/-
(siekia)
	-
(nepasiekė)

	Užsienio kalba
	
	
	
	

	Matematika
	
	
	
	

	Pasaulio pažinimas
	
	
	
	

	Kūno kultūra
	
	
	
	

	.........................
	
	
	
	



Planą parengė: 
Mokytojas ______________________________________________ 
                                              (vardas, pavardė, parašas) 
Logopedas ______________________________________________ 
                                              (vardas, pavardė, parašas) 
Specialusis pedagogas _____________________________________ 
                                              (vardas, pavardė, parašas) 
Socialinis pedagogas ______________________________________ 
                                       (vardas, pavardė, parašas) 
Psichologas ______________________________________________ 
                                        (vardas, pavardė, parašas) 
Susipažinau: _____________________________________________ 
                            Tėvų (globėjų, rūpintojų) vardas, pavardė, parašas 


SUDERINTA 
Vaiko gerovės komisijos pirmininkas 
(parašas) (vardas ir pavardė) 
              (data)


